Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: „A Kormányzati Ellenõrzési Hivatal jogállása szerint az államháztartásról szóló 1992. évi XXXVIII. törvény
Paragraph Index: 883

„A Kormányzati Ellenõrzési Hivatal jogállása szerint az államháztartásról szóló 1992. évi XXXVIII. törvény alapján a Kormány belsõ ellenõrzést végzõ szerve. […] A Hivatal által készített jelentés rendeltetését tekintve a Kormány döntését elõkészítõ, valamint tájékoztatását szolgáló dokumentum, a hozzáférés szempontjából pedig lényeges körülmény, hogy nem a Hivatalra, hanem az ellenõrzött szerv mûködésére vonatkozó és általa jogszerûen, továbbá biztonságosan kezelt adatokat, valamint az ezekre vonatkozó megállapításokat, következtetéseket, javaslatokat tartalmaz.” Az adatvédelmi biztos a KEHI jogállását, feladatkörét meghatározó jogszabályok törvényessége, alkotmányossága ügyében nem foglalhat állást. Hasonlóképpen nem tartozik a kompetenciájába annak vizsgálata, hogy az Országgyûlés vagy a kormány a költségvetési ellenõrzést milyen szervezeti keretek között mûködteti. Vizsgálnia kell ugyanakkor, hogy egy a költségvetésbõl mûködtetett állami szerv jogállását, feladatait meghatározó jogszabályok, illetõleg a szerv mûködése megfelelnek-e közérdekû adatok nyilvánosságát elõíró alkotmányos és törvényi rendelkezéseknek. Az adatvédelmi biztos a korábbi vizsgálatai alapján már rámutatott, hogy a költségvetési források felhasználására vonatkozó adatok nyilvánosságát a hatályos törvényi rendelkezések szerint nem lehet üzleti titokra hivatkozva korlátozni, valamint arra, hogy az ilyen adatokat nem lehet szolgálati titokként a nyilvánosságtól elzárni. Ellenkezõleg: ezeket az adatokat az Avtv. 19. § (1) és (2) bekezdése értelmében rendszeresen közzé- vagy más módon hozzáférhetõvé kell tenni. Legalább ennyire fontos továbbá hangsúlyozni, hogy a belsõ használatra készült, illetõleg a döntés-elõkészítéssel összefüggõ adatok védelmére vonatkozó rendelkezést az Avtv.-nek sem a 2005. június 1-je elõtti, sem az azt követõen hatályos szövege alapján nem lehet az Avtv. 19. § (1) és (2) bekezdésében elõírt kötelezettségekkel szemben értelmezni. Ez nem zárja ki ugyanakkor, hogy a KEHI jelentéseiben szereplõ egyes adatokat jogszerûen államtitokká, szolgálati titokká minõsítsenek, illetõleg annak egyes megállapításait döntéselõkészítõ jellegükre tekintettel idõlegesen a nyilvánosságtól elzárják. 2.5 Az orosz államadósság rendezésével kapcsolatos KEHI-jelentés vizsgálatától elkülönítve az adatvédelmi biztos 2004 decemberében a KEHI felügyeletét ellátó Miniszterelnöki Hivatalt vezetõ miniszterhez fordult, és az Avtv. 25. §

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes